stanford-oval/wikipedia huggingface dataset:
זיגפריד מכולץ
ביוגרפיה > מלחמת העולם השנייה

עם פרוץ המלחמה מונה מכולץ למפקד רגימנט הרגלים ה-203, שהיה חלק מהדיוויזיה ה-76 בחזית המערבית, וב-4 בינואר 1940 הוא מונה למפקד רגימנט הרגלים ה-218. ב-1 ביוני 1940 הוא הועלה לדרגת גנרל מיור, וב-10 ביוני אותה שנה הוא מונה למפקד הדיוויזיה ה-192. ב-7 באוקטובר 1940 הוא מונה למפקד הדיוויזיה ה-122, ובמהלך מבצע ברברוסה לחם עמה כחלק מהקורפוס ה-28 במסגרת הארמייה ה-16. ב-19 בדצמבר 1941 קיבל מכולץ על פעולותיו את עיטור הצלב הגרמני בזהב, וב-1 ביוני 1942 הועלה לדרגת גנרל לוטננט. ב-1 במרץ 1943 מונה מכולץ למפקד דיוויזיית המילואים ה-191, אשר הפכה ב-1 בפברואר 1944 לדיוויזיה ה-49. הדיוויזיה הוצבה בגזרה שבין בולון לאטאפלה, ולחמה במהלך המערכה בנורמנדי. באוגוסט 1944 נסוגה הדיוויזיה לעבר פריז, ומשם לעבר בריסל. לאחר מכן הוצבה הדיוויזיה באזור אאכן, והשתתפה בקרב על אאכן. ב-16 באוקטובר 1944 קיבל מכולץ על פעולותיו את עיטור צלב האבירים של צלב הברזל, וב-26 בינואר 1945 מונה למפקד הדיוויזיה ה-295 בנורווגיה, ופיקד עליה עד סוף המלחמה.
ביוגרפיה > לאחר המלחמה

לאחר המלחמה התגורר מכולץ בעיר הנובר, עד למותו ב-25 במאי 1975, והוא בן 85 שנים.
יחסי הודו – טרינידד וטובגו

| יחסי הודו – טרינידד וטובגו |
| --- | --- |
הודו: טרינידד וטובגו


הודו: טרינידד וטובגו
שטח (בקילומטר רבוע)
3,287,263: 5,128
אוכלוסייה
1,454,183,987: 1,508,631
תמ"ג (במיליוני דולרים)
3,549,919: 28,140
תמ"ג לנפש (בדולרים)
2,441: 18,653
משטר
רפובליקה פדרלית: פדרציה

ראש ממשלת הודו מאנמוהאן סינג נפגש עם מקבילתו הטרינידדית קמלה ברסד ביססר בניו דלהי, 2012
יחסי הודו–טרינידד וטובגו הם היחסים הדיפלומטיים שבין הרפובליקה של הודו לבין הרפובליקה של טרינידד וטובגו. היחסים בין המדינות כוננו רשמית בשנת 1962.
סקירה כללית

ב-30 במאי 1845, אוניית "פאטל ראזק", שנשאה 225 פועלים ימיים הודים, הפליגה אל חופי טרינידד, כאשר באותו הזמן, חופים אלו היו מושבות בריטיות. צאצאיהם של העובדים התיישבו בטרינידד וכיום קהילת ההודים מהווה 42% מאוכלוסיית המדינה. קהילה זו תרמה משמעותית ליחסים בין המדינות. הודו תמכה והכירה בעצמאות טרינידד וטובגו מהאימפריה הבריטית, ובשנת 1962, פתחה את שגרירותה בפורט אוף ספיין.
סקירה כללית > הסכמים דיפלומטיים

הסכם בדבר שיתוף הפעולה בתחום המדע והטכנולוגיה - 1985
הסכם בדבר שיתוף הפעולה התרבותי - 1987
הסכם בדבר מניעת כפל מס - 1999
הסכם בדבר שיתוף פעולה פוליטי, כלכלי, מדעי, טכנולוגי ותרבותי - פברואר 2003
הסכם בדבר קידום והשקעות - 2007
יחסים כלכליים

בשנת 2016, שווי הסחורה שיוצאה מהודו לטרינידד וטובגו הגיעה לסך 81.4 מיליון דולר אמריקאי והיא כללה צינורות ברזל, תרופות, מכסי פלסטיק, מוצרי גומי, טבק מגולגל, טבק גולמי, בגדים, טבק מעובד, אוכל לחיות, ערכות קפה ותה, אורז, ענבים, תבלינים, תה, סרטנים, חמאה, נפט מזוקק, צפחה, תכשיטים, טלפונים, מחשבים, משאבות אוויר ועוד. באותה השנה, שווי הסחורה שיוצאה מטרינידד וטובגו להודו הגיעה לסך 138 מיליון דולר אמריקאי והיא כללה גזי נפט(90%), עץ מנוסר, גרוטאות אלומיניום ועוד.
בשנת 2015, שווי הסחורה שיוצאה מהודו לטרינידד וטובגו הגיעה לסך 112 מיליון דולר אמריקאי והיא כללה בגדים, מכוניות, חלקי רכב, טבק מגולגל, טבק גולמי, מחשבים, גלגלי גומי, מוצרי ניקוי, תרופות, אורז, תבלינים, ענבים, נעלי עור, נעלי גומי, סרטנים, חוברות ועוד. באותה השנה, שווי הסחורה שיוצאה מטרינידד וטובגו להודו הגיעה לסך 74.5 מיליון דולר אמריקאי והיא כללה גזי נפט(92%), גרוטאות אלומיניום וברזל, עץ מנוסר, נייר ממוחזר, גרוטאות פלסטיק, בטריות חשמליות וברזל.
ייצוג

הודו מיוצגת בטרינידד וטובגו על ידי שגרירות שהיא מחזיקה בפורט אוף ספיין, בירת המדינה.
טרינידד וטובגו מיוצגת בהודו על ידי שגרירות שהיא מחזיקה בניו דלהי, בירת המדינה.
טירנוטיטאן

| טירנוטיטאן |
| --- | --- |
  שלד והשוואה לאדם של מודלי טירנוטיטאן
תקופה
קרטיקון תחתון, 118 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: קרכרודונטוזאוריים
סוג:: טירנוטיטאן
מין:: טירנוטיטאן
שם מדעי
 Tyrannotitan chubutensis ‏נובאס, 2005

טירנוטיטאן טורף צ'ובוטיזאורוס
טירנוטיטאן (שם מדעי: Tyrannotitan; משמעות השם: "טיטאן עריץ") הוא סוג של דינוזאור תרופוד גדול ממשפחת הקרכרודונטוזאוריים אשר חי באמריקה הדרומית לפני 118 מיליון שנה, בתת-התור הקרטיקון התחתון.
מאפיינים

טורף גדול זה היה קרובם של הגיגאנוטוזאורוס והמפוזאורוס שחיו באותם אזורים בתקופה מאוחרת יותר. הוא הגיע לאורך 13 מטרים ולמשקל 7–9 טונות. הטירנוטיטאן היה בעל זרועות קטנות יחסית, שדמו מאוד לזרועות הטירנוזאורוס המפורסם. תחילה סברו שהיה קרוב לטירנוזאורים עקב מראה העצמות, אך כשחקרו את מפרקי העצמות הם דמו יותר לאלה של גיגנוטוזאורוס. מאובני הטירנוטיטאן נמצאו בתצורות סרו ברקינו (Cerro Barcino Formation) שבצ'ובוט, ארגנטינה ב-2005.
יצור זה היה קטן יותר מהגיגנוטוזאורוס אך עדיין היה אחד מהעצומים שבדינוזאורים הטורפים שחיו אי-פעם. הטירנוטיטאן היה טורף-על בקרטיקון של ארגנטינה והתבסס בעיקר על ציד של זאורופודים גדולים כמו הפטגוטיטאן, ואולי גם על אכילת נבלות.
בתרבות

דינוזאור זה הופיע במשחק עולם היורה: המשחק.
ז'לובין (מחוז משנה)

מחוז משנה ז'לובין (בבלארוסית: Жлобінскі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר ז'לובין.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה ז'לובין 104,871 בני אדם. ההרכב האתני של האוכלוסייה במחוז היה: 84.95% בלארוסים,  9.26% רוסים ו-1.84 אוקראינים. שפות הדיבור הנפוצות: בלארוסית (54.59%) ורוסית (40.59%).
יחסי הודו – הרפובליקה הדומיניקנית

| יחסי הודו – הרפובליקה הדומיניקנית |
| --- | --- |
הודו: הרפובליקה הדומיניקנית


הודו: הרפובליקה הדומיניקנית
שטח (בקילומטר רבוע)
3,287,263: 48,670
אוכלוסייה
1,454,183,987: 11,450,910
תמ"ג (במיליוני דולרים)
3,549,919: 121,444
תמ"ג לנפש (בדולרים)
2,441: 10,606
משטר
רפובליקה: רפובליקה סוציאליסטית פדרלית

ראש ממשלת הודו מאנמוהאן סינג (מימין) נפגש עם ראש ממשלת הרפובליקה הדומיניקנית לאונל פרננדס בניו דלהי, 2011
יחסי הודו–הרפובליקה הדומיניקנית הם היחסים הבינלאומיים הקיימים בין הרפובליקה הדומיניקנית להודו.
היסטוריה

הרפובליקה הדומיניקנית והודו כוננו יחסים דיפלומטיים במאי 1999. המדינות חתמו על מזכר הבנות בסנטו דומינגו במאי 2001 והסכימו לקיים התייעצויות קבועות של משרד החוץ. במהלך ביקורו של שר המדינה ההודי לענייני חוץ, ראו אינדרג'יט סינג, בביקור ברפובליקה הדומיניקנית בספטמבר 2004, הודיעה ממשלת הרפובליקה הדומיניקנית כי תפתח שגרירות בניו דלהי. שר החוץ של הרפובליקה הדומיניקנית קרלוס מוראלס טרונקוסו, כמה שרים נוספים ונציגים עסקיים ביקרו בדלהי, אגרה, בנגלור, היידראבאד ומומבאי בפברואר 2006. במהלך הביקור חתמו שתי המדינות על הסכם לשיתוף פעולה דו-צדדי בדלהי ב-17 בפברואר 2006. הרפובליקה הדומיניקנית פתחה את שגרירותה בניו דלהי ב-1 במאי 2006.
נשיא הרפובליקה הדומיניקנית לאונל פרננדס ביקר בהודו כדי להשתתף בפסגת הפיתוח בר-קיימא של דלהי בפברואר 2011. הוא גם נפגש עם ראש הממשלה מאנמוהאן סינג, שר החוץ וכמה אנשי עסקים הודים. פרננדס נאם במועצה ההודית לעניינים גלובליים, ובסמינרים שאורגנו על ידי FICCI ו-CII במומבאי, בנגלור ודלהי. מהודו, הביקורים הבכירים ביותר ברפובליקה הדומיניקנית היו ברמת שר המדינה. שרי המדינה לענייני חוץ אנאנד שארמה, שאשי ת'ארור והגנרל ויג'אי קומאר סינג ביקרו במדינה בפברואר 2007, ינואר 2010 ופברואר 2015, בהתאמה. במהלך ביקורו של סינג, שתי המדינות חתמו על מזכר הבנות בנושא שיתוף פעולה באנרגיה מתחדשת.
הרפובליקה הדומיניקנית והודו היו בין 19 המדינות הראשונות שהצטרפו לברית השמש הבינלאומית, שהוצעה על ידי ראש הממשלה נרנדרה מודי, ב-15 בנובמבר 2016.
ב-30 בדצמבר 2020, קבינט האיחוד של הודו אישר פתיחת שגרירות בסנטו דומינגו והיא נפתחה בינואר 2022.
יחסי סחר

הסחר הדו צדדי בין הרפובליקה הדומיניקנית להודו הסתכם ב-431.57 מיליון דולר בשנים 2014–2015. הודו ייצאה לרפובליקה הדומיניקנית סחורות בשווי 140.91 מיליון דולר, וייבאה בשווי 290.66 מיליון דולר. הסחורות העיקריות שמייצאת הודו לרפובליקה הדומיניקנית הם טקסטיל כותנה ובגדים מוכנים, תרופות, רהיטים, ציוד תחבורה, מוצרי מתכות, כימיקלים, מוצרי פלסטיק ולינוליאום, תה, מזון מעובד ומוצרים ימיים. הסחורות העיקריות המיובאות על ידי הודו מהרפובליקה הדומיניקנית הם טבק, פנינים, אבנים יקרות, אבנים חצי יקרות, תכשיטים ומטבעות.
הרפובליקה הדומיניקנית והודו חתמו על הסכם שירותי אוויר להתחיל בטיסות מסחריות סדירות בין שתי המדינות ב-19 באוקטובר 2011.
חברת IT הודית חתמה על הסכם עם Cyber Park, Santo Domingo להקמת מרכז הדרכה IT בפארק. MANN India הקימה BPO בסייברפארק, סנטו דומינגו. Bajaj משווקת כלי רכב דו-גלגליים ברפובליקה הדומיניקנית. לחברות התרופות ההודיות Claris Life Sciences Ltd ו-Micro-Labs יש נציגות בסנטו דומינגו. לקלריס היו הכנסות של למעלה ממיליון דולר במדינה ב-2011. קפלין פוינט מספקת תרופות בכמויות גדולות מהודו ומשווקת אותן ברפובליקה הדומיניקנית.
Brugal, מזקקת הרום הגדולה ברפובליקה הדומיניקנית, רכשה יחידות מזקקה מ-Praj Industries‏, Pune.
סיוע חוץ

הודו תרמה תרופות מצילות חיים בשווי 50,000 דולר לרפובליקה הדומיניקנית במרץ 2006. לבקשת ממשלת הרפובליקה הדומיניקנית, הודו תרמה תרופות כדי לספק הקלה בעקבות הסערה הטרופית נואל באוקטובר–נובמבר 2007.
הודו והרפובליקה הדומיניקנית חתמו על מזכר הבנות להקמת מרכז מצוינות IT בסיוע הודי בינואר 2010. המרכז נחנך על ידי נשיא הרפובליקה הדומיניקנית באוגוסט 2011. המרכז הופעל על ידי CDAC India עם שלושה חברי סגל הודי לתקופה הראשונית של שנתיים, לפני שהוא נמסר לרשויות הדומיניקניות.
מאז 1999, אזרחי הרפובליקה הדומיניקנית זכאים למלגות במסגרת התוכנית ההודית לשיתוף פעולה טכני וכלכלי. הם גם זכאים למלגות המועצה ההודית ליחסי תרבות. כמה דיפלומטים של הרפובליקה הדומיניקנית השתתפו גם בתוכנית PCFD המנוהלת על ידי מכון שירות החוץ.
יחסי תרבות

הרפובליקה הדומיניקנית והודו חתמו על הסכם דו-צדדי על שיתוף פעולה תרבותי באוגוסט 2012. פסטיבלי אוכל הודי נערכו בסנטו דומינגו באוקטובר 2013, ובמרץ ואוקטובר 2014. DR Television שידרה פסטיבל סרטים הודי במהלך אפריל 2014.
נכון לינואר 2016, כ-50 אזרחים הודים ואנשים ממוצא הודי התגוררו ברפובליקה הדומיניקנית. הם מועסקים כאנשי עסקים, מהנדסים ומומחי תוכנה. יש גם סטודנטים במכללות לרפואה ונציגים של חברות הודיות.
ל-Sri Sathya Sai Baba מ-Puttaparthi יש כמה תומכים ברפובליקה הדומיניקנית. מספר רב של מבקרים דומיניקנים בהודו הם חסידי סאי באבא.
בפברואר 2017, מתמודדת מיס הרפובליקה הדומיניקנית, שאדרסקה ואלדס, ודוגמנית נוספת הפכו לדומיניקנים הראשונים שצעדו על הרמפה בשבוע האופנה לקמי קיץ/נופש 2017 במומבאי.
נציגויות דיפלומטיות

הרפובליקה הדומיניקנית מחזיקה בהודו שגרירות בניו דלהי.
הודו מחזיקה ברפובליקה הדומיניקנית שגרירות וקונסוליית כבוד בסנטו דומינגו.
טירניים

| טירניים |
| --- | --- |
 טירן פורפיקטוס
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי-טירן
משפחה:: טירניים
שם מדעי
 Tyrannidae ‏ויגורס, 1825
תחום תפוצה


Empidonax virescens
ורמיליון.
טירניים (שם מדעי: Tyrannidae) הם משפחה של ציפורי שיר החיות באמריקה הצפונית, המרכזית והדרומית במגוון בתי גידול והיא נחשבת לגדולה במשפחות העופות וכוללת עד 400 מינים. הם קרובות משפחה של החטפיתיים מאירופה ואסיה וקרובות גם למשפחת סבכי העולם החדש. הם בעלות עיניים גדולות, מקור גדול וחזק ומסיכה שחורה סביב עיניהם. לחלקם ישנה גם ציצה על העורף. הם ניזונים על חרקים, וגם על פירות והמינים הגדולים ביותר טורפים גם חולייתנים קטנים והם צדים את החרקים בדומה לקרובותיהם החטפיות, עומדים על ענף וטסים לעבר חרק המעופף לעברם. הם נמצאים במגוון בתי גידול והגיעו עד לאיי גלאפגוס, אך רובם מצויים ביערות.
סוגים

| 0 | 1 | 2 |
| --- | --- | --- |
|  Ornithion  Camptostoma  סוג ומין יחיד Phaeomyias murina  סוג ומין יחיד Nesotriccus ridgwayi  סוג ומין יחיד Capsiempis flaveola  סוג ומין יחיד Tyrannulus elatus  Myiopagis  סוג ומין יחיד Pseudelaenia leucospodia  Elaenia  Serpophaga  Mionectes  Leptopogon  Pseudotriccus  Phylloscartes  Phyllomyias  Zimmerius  Sublegatus  Suiriri  Mecocerculus  Inezia  Stigmatura  Anairetes  Uromyias  סוג ומין יחיד טירן רוש צבעוני (Tachuris rubrigastra) - ייתכן שייך למשפחה עצמאית (Tachurisidae)  סוג ומין יחיד Culicivora caudacuta  Polystictus  Pseudocolopteryx  Euscarthmus  Myiornis  Lophotriccus  סוג ומין יחיד Atalotriccus pilaris  Oncostoma  Poecilotriccus  סוג ומין יחיד Taeniotriccus andrei  Hemitriccus  Todirostrum  Corythopis  Cnipodectes  Ramphotrigon  Rhynchocyclus  Tolmomyias  Platyrinchus  סוג ומין יחיד Onychorhynchus coronatus  סוג ומין יחיד Myiotriccus ornatus  Myiophobus  Nephelomyias  סוג ומין יחיד Terenotriccus erythrurus  Myiobius  סוג ומין יחיד Neopipo cinnamomea  סוג ומין יחיד Pyrrhomyias cinnamomeus |  סוג ומין יחיד Hirundinea ferruginea  סוג ומין יחיד Cnemotriccus fuscatus  Lathrotriccus  Aphanotriccus  Xenotriccus  Mitrephanes  Contopus  Empidonax  Sayornis  Pyrocephalus - בו הורמיליון  Ochthoeca  סוג ומין יחיד Tumbezia salvini  סוג ומין יחיד Colorhamphus parvirostris  סוג ומין יחיד Ochthornis littoralis  סוג ומין יחיד Cnemarchus erythropygius  Myiotheretes  Xolmis  סוג ומין יחיד Neoxolmis rufiventris  Agriornis  סוג ומין יחיד Polioxolmis rufipennis  Muscisaxicola  סוג ומין יחיד Muscigralla brevicauda  Lessonia  Knipolegus  סוג ומין יחיד Hymenops perspicillatus  Fluvicola  סוג ומין יחיד Arundinicola leucocephala  Alectrurus  סוג ומין יחיד Gubernetes yetapa  סוג ומין יחיד Satrapa icterophrys  סוג ומין יחיד Colonia colonus  סוג ומין יחיד טירן בקר (Machetornis rixosa)  סוג ומין יחיד Muscipipra vetula  Attila  Casiornis  Sirystes  Rhytipterna  Myiarchus  סוג ומין יחיד Deltarhynchus flammulatus  Pitangus  סוג ומין יחיד Megarynchus pitangua  Myiozetetes  Conopias  Myiodynastes  סוג ומין יחיד Legatus leucophaius  סוג ומין יחיד Phelpsia inornata  סוג ומין יחיד Empidonomus varius  סוג ומין יחיד Griseotyrannus aurantioatrocristatus  סוג ומין יחיד Tyrannopsis sulphurea  טִירָן (Tyrannus) |  |
גלריה

Pitangus sulphuratus
יחיאל קריזה

| --- | --- |

יחיאל קריזה (1958)
 לידה:  26 במאי 1909 טורק, פולין פולין
 פטירה:  1 במאי 1968 (בגיל 58) תל אביב-יפו ישראל
 תחום יצירה:  ציור 
 פרסים והוקרה:  פרס דיזנגוף לאמנות הציור והפיסול (1947) 
 
יחיאל קריזה (בפולנית: Yehiel Krize ‏ 26 במאי 1909 - 1 במאי 1968) היה צייר ישראלי יליד פולין. בשל נטייתו להפשטה זוהה עם חברי קבוצת "אופקים חדשים", הגם שמעולם לא השתייך רשמית לקבוצה זו.
ביוגרפיה

קריזה נולד וגדל במשפחה יהודית בעיירה טורק שבמרכז פולין. בשנת 1923 עלה לארץ ישראל עם אמו, שני אחיו ושתי אחיותיו והתיישב בשכונת מקור חיים בירושלים. בשנת 1924 התאחדו בני המשפחה עם האב יצחק, איש תנועת המזרחי, שהקים בית מלאכה לאריגת כאפיות.
עקב קשיי פרנסה המשפחה עברה המשפחה לשכונת הצריפים בפתח תקווה, שם האב עבד כקבלן צבעות. בצעירותו כחלוץ עבד יחיאל בפרדסים בבנימינה. בצעירותו עסק לפעמים באריגה, דבר שעל פי עדותו השפיע על סגנונו. ביחד עם פנחס אברמוביץ, אותו הכיר בבנימינה, התקרב אל עולם האמנות והחל לצייר בסטודיו של יוסף זריצקי בתל אביב. הוא למד אצל אביגדור סטימצקי ונסע ללימודים בפריז.
בשנת 1933 התחתן עם רות קובלסקי, קרובת משפחה מרוחקת שהעלה אותה ארצה מפולין שנתיים קודם לכן באמצעות סרטיפיקט נישואים שהיה דרוש כדי שתוכל לעלות לארץ בתקופת השלטון הבריטי. עם הגיעה לארץ ביטלו את הסרטיפיקט ונישאו רשמית בשנת 1933. לזוג נולדה בת יחידה בשם תמר. בשנת 1942 הציג ב"תערוכת השמונה", שהוצגה בבניין "הבימה". בשנים 1947–1948 זכה פעמיים בפרס דיזנגוף לאמנות.
ציוריו המוקדמים אבדו ולמעט יוצא מן הכלל אחד או שניים, ציורי נוף שנעשו בצבעי מים, יצירותיו המוכרות לנו נעשו בצבעי גואש מאמצע שנות הארבעים ואילך. לאורך כעשר שנים מצייר קריזה את מראות חיפה, טבריה, צפת ויפו ואת מציאות היום יום בהן. העבודות הן על נייר בפורמט אופקי ומתארות דמויות יום יומיות בנוף עירוני דחוס. אט אט פונה יצירתו לכיוון הפשטה הולכת וגוברת. משנת 1958הוא עובר לצייר בצבעי שמן על בד. הפורמט גדל והופך בדרך כלל לאנכי, והצבעים מתבהרים עד שמרבית שטח הבד מכוסה בגווני לבן. זאת בעקבות שהות בת כשבעה חודשים בניו יורק.
על אף ידידותו של קריזה עם אמני אופקים חדשים וקרבתו הרעיונית אליהם, לא הצטרף קריזה מעולם באופן רשמי לקבוצה. זאת ככל הנראה משום חששו ממרותו של יוסף זריצקי ורצון לשמור על חירות אמנותית מוחלטת. אי לכך הציג בשורותיה כאמן אורח פעם אחת ויחידה בתערוכה העשירית שלה ביולי 1963 (הציג שלוש עבודות). בביקורות האמנות מן התקופה הרבה חיים גמזו לשבח את השימוש החופשי בצבע ביצירותיו. בשנות השישים הציג במסגרת תערוכות קבוצת +10 שאורגנו על ידי רפי לביא.
קריזה נפטר בתל אביב-יפו מסיבוכים של גידול במוח בשנת 1968.
פרסים

1947 פרס דיזנגוף, תל אביב
תערוכות יחיד

1937 רח' אלנבי 31, תל אביב
1947 מוזיאון תל אביב, תל אביב
1952 ביתן האמנים, ירושלים
1952 ביתן האמנים, תל אביב-יפו
1952 בית האמנים, חיפה
1953 "בניין המרכזי" (אלנבי 49), תל אביב-יפו
1954 אולם האמנות, חיפה
1955 ביתן האמנים, תל אביב-יפו
1958 מוזיאון תל אביב, תל אביב-יפו
1959 ניו יורק, ארצות-הברית
1960 המוזיאון העירוני, בית צבי, רמת גן
1961 מוזיאון תל אביב, תל אביב-יפו
1963 מוזיאון תל אביב, תל אביב-יפו
1965 קונסטהאנדל קריקהאר, אמסטרדם, הולנד
1969 תערוכת זיכרון, מוזיאון לאמנות חדשה, חיפה
1969 תערוכת זיכרון, בית יד לבנים, פתח תקווה
1970 תערוכת זיכרון, מוזיאון ישראל, ירושלים
1971 גלריה ג'ולי מ., תל אביב-יפו
1987 מוזיאון ישראל, ירושלים
1992 גלריה רוזנפלד, תל אביב-יפו
2010 המשכן לאמנות על שם חיים אתר, עין חרוד
לקריאה נוספת

גבריאל תדמור, ברוך אורן, יחיאל קריזה 1909-1968 - תערוכת זיכרון, מוזיאון לאמנות חדשה, חיפה, בית יד-לבנים, פתח תקווה, 1969.
גבריאל טלפיר, 100 אמנים בישראל, הוצאת גזית, תל אביב, 1971.
גילה בלס, אפקים חדשים, פפירוס רשפים, 1980.
יחיאל קריזה, בעריכת : יונה פישר, מוזיאון ישראל, ירושלים, תשמ"ח, 1987.
12 אמנים - מבט שני, אירית הדר, מוזיאון תל אביב לאמנות, 2006.
דליה קרפל, "מכחול ולבן", הארץ, 2 ביולי 2010.
יחיאל קריזה - מאוסף גבי ועמי בראון, גליה בר אור (אוצרת), משכן לאמנות עין חרוד, 2010.
הערות שוליים

↑  אתר "Billiongraves"
↑  ראו: אברמוביץ, פנחס, זיכרונות חיי, חמו"ל, תיק פנחס אברמוביץ, מרכז המידע לאמנות ישראלית, מוזיאון ישראל, עמ' 34-41
↑  ראו: ספרו של יונה פישר, 1987, עמ' 10
↑  ראו: ספרה של גילה בלס על אופקים חדשים, עמ' 163
↑  ראו: ספרה של גילה בלס, ד"ר חיים גמזו: ביקורות אמנות, מוזיאון תל אביב לאמנות, תל אביב, 2006, עמ' 361-363.
| --- | --- |
בקרת זהויות :  ICIA: 277338  NLI: 987007264145105171  BnF: cb16589641x (data)  ISNI: 0000 0000 6699 2509  LCCN: n90708524  RKD: 255541  ULAN: 500483816  VIAF: 45931014   WorldCat (עם VIAF): 45931014
יוהאן הידרשטט

| --- | --- |

יוהאן הידרשטט
 לידה:  26 באוגוסט 1943 (בן 81) שוודיה נשה, שוודיה
 מדינה:  שוודיה 
 השכלה:  האקדמיה הצבאית קרלברג  Swedish Defence University  Norra Latin 
 השתייכות:   צבא שוודיה
 תקופת הפעילות:  1966–2003 (כ־37 שנים)
 דרגה:   גנרל
 תפקידים בשירות
 המפקד העליון
 פעולות ומבצעים
 הסכסוך הקפריסאי 
 עיטורים
 מדליית המלך 
 
יוהאן איוואר הידרשטט (בשוודית: Johan Ivar Hederstedt;‏ נולד ב-26 באוגוסט 1943) הוא גנרל שוודי בדימוס אשר שימש כמפקד העליון (מקביל לרמטכ"ל) התשיעי של צבא שוודיה.
ביוגרפיה

הידרשטט נולד ב-26 באוגוסט 1943, בנֵשֶה שבמחוז ינשפין. אביו היה אוברסט-לויטננט בצבא השוודי. הוא למד באקדמיה הצבאית המלכותית, וב-1966 הוצב כלויטננט ברגימנט אלבסבורג. ב-1969 הוא החל ללמוד בבית הספר לצוערים של חיל הרגלים השוודי. בין 1974–1976 הוא עבר את קורס הסגל של הצבא השוודי. לאחר מכן שרת במחלקת המבצעים של הפיקוד העליון עד 1981, אז נשלח לקפריסין כמפקד הגדוד השוודי של כוח שמירת השלום של האו"ם. ב-1982 חזר לשוודיה ומונה למפקד פלוגה ברגימנט סמולנד. ב-1986 הוא הועבר לפקד על גדוד ברגימנט בוהוסלן.
ב-1988 הוא הועלה לדרגת אוברסט ונשלח ללבנון כמפקד הגדוד השוודי של יוניפי"ל. לאחר חזרתו לשוודיה, מונה למפקד בריגדה במשמר המלכותי השוודי, וכיהן בתפקיד עד 1993. לאחר מכן מונה למפקד הדיוויזיה המערבית עד 1996, אז הועלה לדרגת גנרל-מאיור ומונה למפקד המשימות הבינלאומיות של צבא שוודיה. במאי 1997, הוא הוביל תרגיל צבאי רחב היקף בגרמניה בשם "שותפות לשלום". בתרגיל השתתפו 1,900 קצינים מ-28 מדינות שונות. באותה שנה הוא מונה ליועצו הצבאי של שר ההגנה ביורן פון סידוב. במהלך שנות ה-90, הוא פיקח על הכוחות השוודיים שהשתתפו במשימות שמירת שלום בבוסניה והרצגובינה, מקדוניה הצפונית וקוסובו.
ב-30 ביוני 2000 הוא הועלה לדרגת גנרל ומונה למפקד העליון (מקביל לרמטכ"ל). בשנת 2001 הוא שימש גם כנשיא התורן של הוועדה הצבאית של האיחוד האירופי. ב-31 בדצמבר 2003 הוא התפטר מהתפקיד ופרש מהצבא.
יחיאל צבי צימרינסקי

צימרינסקי
יחיאל צבי צימרינסקי (תרי"ט, 1859 – ו' באלול תרצ"ג, 28 באוגוסט 1933) היה איש היישוב היהודי, רב פעלים בקהילה היהודית, אומן ליצירות מעץ זית, עמד בראש ארגון האומנים ובעלי המלאכה. חבר הנהלת לשכת "בני ברית" בירושלים ובין מייסדיה, בין מקימי שכונת בית יעקב ובית הכנסת "בית יהודה" וכן היה בורר ידוע ומקובל בירושלים.
קורות חיים > ראשית חייו

יחיאל צבי נולד בשנת 1859 לנח ובאשה חיה בעיר נבהרדק שבתחום המושב היהודי של האימפריה הרוסית. הוריו, חובבי ציון, החליטו בילדותו לעלות לארץ ישראל. יחד איתו הפליגו בספינת מפרש מנמל אודסה לנמל אלכסנדריה (מצרים) בעל המים העמוקים ורציפי עגינה ומשם לנסוע במרכבה לאורך חוף ים התיכון דרך מדבר סיני אל ארץ ישראל. בהגיעם לאלכסנדריה, שמעו אנשי הקהילה היהודית כי בדעת המשפחה לנסוע לירושלים, ואלה סיפרו להם כי בירושלים משתוללת מגפת כולרה מכיוון שחדרו מי הביוב למאגרי מי השתייה, מאחר שתשתית הביוב בעיר הייתה בתעלות פתוחות ובורות ספיגה. ולכן גמרו אומר להישאר במצרים. האב, שהיה נגר במקצועו, חיפש עבודה לפרנסתו ונודע לו כי לבית המלוכה בקהיר דרושים נגרים. האב החל לעבוד בנגרות עבור בית המלוכה ובמשך השנים אף הגיע שם למעמד נגר ראשי. הוריו ביקשו להקנות לבנם חינוך יהודי והכניסו אותו ללמוד בחדר. בגיל 12 נשלח לירושלים ושהה בבית משפחת אליהו מוניש ברובע היהודי בעיר העתיקה, שם למד תורה בישיבה של הרב יהושע לייב דיסקין, שנחשב לאחד מחשובי רבני עדת האשכנזים הפרושים בירושלים.
קורות חיים > פעילותו בקהילה

בי"ג בסיוון תרל"ו, 1877, בהיותו בן 18, נשא לאישה את חנה בת מאיר חיים אייזנברג, בירושלים. כשהשכונות החדשות היו עדיין פזורות ורחוקות ממרכז היישוב היהודי שהיה אז בין חומות העיר העתיקה בירושלים, ייסד אגודת מתנדבים ללינה אצל חולים בשכונות ולטיפול בהם בלילה, וגם בתו הבכורה נרתמה לעבודת התנדבות בשירות חברה זו.
בשנת 1877 היה בין מייסדי שכונת "בית יעקב", השכונה התשיעית שהוקמה בירושלים המערבית – מחוץ לחומות העיר העתיקה ונמצאת מערבה לה והרחוקה ביותר ממנה. המייסדים תכננו לבנות 70 בתים כמספר בני יעקב. 15 בתים נבנו עד שנת 1879 וכעבור שנים בנו על יתר המגרשים הריקים בתים גדולים ומודרניים.
עקב תרומתו לקהילה ומעורבותו הענפה בה, נבחר צימרינסקי לבורר בקהילה וכל שכר שקיבל בעבור בוררות היה מוסר לבית המדרש "תלמוד תורה – בית יהודה". בשנת תרל"ט, 1879, בהיותו בן 21, הוטלה עליו שליחות על ידי הרב יהושע לייב דיסקין, כיוון שנודע כאדם טוב ומסור. הרב תיאר בפניו את מצבם העגום של היתומים ואת הסכנה לנפילתם בידי המיסיון הנוצרי וביקש ממנו לשתף פעולה עמו בייסוד בית יתומים בניהולו. צימרינסקי נטל עליו את המשימה והקדיש שלוש שנים ומחצה לביסוס המוסד ולפיתוחו וזנח לשם כך את מלאכתו ואף משכן רכוש מביתו כדי להשיג כסף הדרוש למטרה זו.
פעם נזדמן לו לעזור גם בהבאת יהודים ארצה. כאשר נסע לרגל עסקיו לביירות, הכיר באונייה שני צעירים שלא הורשו לרדת לחוף ביפו והוכרחו לחזור באוניה לאודסה. הוא הוריד אותם עמו לחוף בבירות ואחר כך הכניסם עמו ארצה בדרך היבשה דרך מטולה וצפת. אחרי מלחמת העולם הראשונה השתתף ביסוד בית העולים של לשכת בני ברית בירושלים, נטל חלק בניהול משק המוסד ובהשתדלותו קיבלה הלשכה מאת הגב' חנה סטרסלסקי תרומה בסך 2,000 לירות לקניית "בית העולים". הבית נקנה כדי לספק דיור זמני לעולים עד שימצאו מגורי קבע. כשנתערער מצבו של מושב זקנים בירושלים בשל סכסוכים בין הגבאים וחוסר כספים בעקבותיו, מינה מושל המחוז את צימרינסקי לחבר הנהלה והצליח לשפר את מצבו.
יחיאל צבי ירש מאביו את הזיקה למלאכת העץ. הוא הקים בית מלאכה שנשא את השם "התעשייה לכל מיני עצי זית - ממציא עבודה בסיטונות ולאחדים" . בית המלאכה ובחזיתו חנות ממכר למזכרות מגולפות מעץ זית מהארץ הקדושה היה ליד מחנה הצבא העות'מאני מול מגדל דוד.
תיבה אמנותית שיצר מעץ זית נעשתה לפי הזמנת קהילת אונגארין בירושלים (יוצאי אוסטריה והונגריה) נשלחה כשי לקיסר האימפריה האוסטרו-הונגרית, פרנץ יוזף הראשון, במלאת לו שבעים שנה בשנת 1900. הקיסר היה אהוד על היהודים בהעניקו להם שוויון זכויות בארצו. תודתו הועברה באמצעות הקונסול האוסטרי בארץ, אנטון שרפראט, במקום מושבו בירושלים וגם זכתה לתשבחות בעיתוני וינה. באותו מעמד אמר לו הקונסול: "מכל אלפי המתנות שקיבל הקיסר שבתה את לבו התיבה שיצרת ואילו היית חורט את שמך עליה, היית מקבל אות כבוד מידי הקיסר".
בחול המועד סוכות תרע"ה, אוקטובר 1914, היה בין ששת מייסדי הארגון "אומנים ובעלי מלאכות בירושלים". צימרינסקי השתתף כנציג ארגון האומנים ובעלי המלאכה בהנחת אבן היסוד לאוניברסיטה העברית וכן השתתף ביזמה ובפעולה בארגון בעלי מלאכה בירושלים ובהנהגתה במשך עשרות שנים ונחשב לזקן האומנים בירושלים.